Valtūnų tvenkinys
55°17′9″ š. pl. 24°56′13″ r. ilg.﻿ / ﻿55.28583°š. pl. 24.93694°r. ilg.﻿ / 55.28583; 24.93694 Valtūnų tvenkinys – tvenkinys Lietuvoje, Ukmergės rajone, 2 km į šiaurę nuo Lyduokių miestelio. Sudarytas užtvenkus Siesarties upę (Šventosios intakas) 10,6 km nuo jos žiočių. Tvenkinio ilgis iš pietryčių į šiaurės vakarus – 1,04 km, plotis – iki 0,08 km. Altitudė 71,7 m. Pietinis krantas aukštas. Krantai ištisai apaugę medžiais ir krūmynais. Į pietus stūkso Felinkos miškas. Į šiaurę įsikūręs Valtūnų kaimas. Tvenkinys yra Siesarties kraštovaizdžio draustinyje. Tvenkinys įrengtas 2001 m., kai buvo pastatyta 170 kW galios mažoji hidroelektrinė. Yra įrengtas žuvitakis.